b'\n_START_ARTICLE_\nKova (Krasnojarskas)\n_START_PARAGRAPH_\nKova (rus. \xd0\x9a\xd0\xbe\xd0\xb2\xd0\xb0) \xe2\x80\x93 buv\xc4\x99s kaimas apie 80\xc2\xa0km \xc4\xaf pietvakarius nuo Ke\xc5\xbemos, prie Angaros ir Kovos santakos, Ke\xc5\xbemos rajonas, Krasnojarsko kra\xc5\xa1tas, Rusija.\n_START_SECTION_\nLietuviai\n_START_PARAGRAPH_\n1948 m. bir\xc5\xbeelio m\xc4\x97n. \xc4\xaf Kov\xc4\x85 i\xc5\xa1 Kretingos ir Klaip\xc4\x97dos apylinki\xc5\xb3, Suvalkijos atitremta apie 1000 \xc5\xbemoni\xc5\xb3. Kova buvo tremtini\xc5\xb3 paskirstymo vieta. Kaimas buvo nykstantis, jame gyveno tik kelios rus\xc5\xb3 \xc5\xa1eimos, su kitomis gyvenviet\xc4\x97mis susisiekti buvo galima tik up\xc4\x97mis. Kelerius metus lietuviai gyveno cerkv\xc4\x97je ir keliuose senuose pastatuose, v\xc4\x97liau po kelias \xc5\xa1eimas buvo perkelti \xc4\xaf apleistus namus. Pirm\xc4\x85j\xc4\x85 \xc5\xbeiem\xc4\x85 daugelis mir\xc4\x97 nuo \xc5\xa1al\xc4\x8dio, bado, lig\xc5\xb3. Stipresnieji kirto gretimus mi\xc5\xa1kus, stat\xc4\x97 naujas gyvenvietes (Sizojus, apie 70\xc2\xa0km \xc4\xaf \xc5\xa1iaur\xc4\x97s rytus nuo Kovos, Bolturinas, apie 20\xc2\xa0km \xc4\xaf vakarus, \xc4\x8ciomb\xc4\x97, apie 100\xc2\xa0km \xc4\xaf pietus). Ilgainiui dauguma tremtini\xc5\xb3 i\xc5\xa1 Kovos \xc4\xaf jas ir persik\xc4\x97l\xc4\x97. Kovoje liko apie 10 lietuvi\xc5\xb3 \xc5\xa1eim\xc5\xb3. Nuo 1958 m. lietuviai prad\xc4\x97jo gr\xc4\xaf\xc5\xbeti \xc4\xaf Lietuv\xc4\x85.'